**Mór Városi Önkormányzat Képviselő-testületének**

**27/2024. (I.31.) határozata**

**Mór város településkép alakításáról és védelméről szóló rendelet módosítása tárgyában**

Mór Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, valamint a településkép védelméről szóló 2016. évi LXXIV. törvény és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben foglaltak alapján az alábbi döntést hozza:

1. Mór Városi Önkormányzat Képviselő-testülete kezdeményezi Mór Városi Önkormányzat Képviselő-testületének a településkép alakításáról és védelméről szóló 45/2017. (XII.14.) önkormányzati rendeletének módosítását az alábbi pontokban:
2. magasabb rendű jogszabályokkal való összhang megteremtése (a településkép védelméről szóló 2016. évi LXXIV. törvény módosítása értelmében)
3. helyi védelem megszüntetése több építmény esetében (elkészített értékleltár alapján).
4. Mór Városi Önkormányzat Képviselő-testülete felkéri a Polgármestert a módosító rendelet-tervezet és alátámasztó dokumentáció előkészítésére.

Határidő: értelem szerint

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző